अस्पताल में जन्म के बाद गोद में लिया; पता चला बेटी है...गुस्से में वहीं पटक दिया
पीलीभीत में एक पिता ने तीसरी बार बेटी पैदा होने पर उसकी निर्मम हत्या कर दी। आरोप है कि उसने नवजात को गोद में लेते हुए जमीन पर पटक दिया। इसके बाद बच्ची जख्मी हो गई। वहीं इलाज के दौरान नवजात ने दम तोड़ दिया।
पीलीभीत में एक पिता ने तीसरी बार बेटी पैदा होने पर उसकी निर्मम हत्या कर दी। आरोप है कि उसने नवजात को गोद में लेते ही जमीन पर पटक दिया। इससे बच्ची जख्मी हो गई। इसके बाद इलाज के दौरान उसने दम तोड़ दिया। सास ने दामाद के खिलाफ पुलिस को तहरीर दी है। मामला पूरनपुर थाना क्षेत्र का है।
खानका मोहल्ले की रहने वाली शब्बो की शादी 8 साल पहले सिरसा गांव के रहने वाले फरहान के साथ हुई थी। शादी के बाद शब्बो ने दो बेटियों को जन्म दिया। इसके बाद वह फिर से गर्भवती हुई। 5 दिन पहले प्रसव पीड़ा होने पर मायके वाले शब्बो को ससुराल से लेकर एक नर्सिंग होम पहुंचे। यहां रविवार (28 मई) को उसकी डिलीवरी हुई। उसने एक प्यारी-सी बच्ची को जन्म दिया।
अब पढ़िए वह शिकायत, जो सास ने दामाद के खिलाफ की है
कहा- फरहान को गोद में दी गई बच्ची, तो पटक दिया
शब्बो की मां ने पुलिस को दी शिकायत में कहा, ''सोमवार को नर्सिंग होम के डॉक्टर की सलाह पर जज्जा-बच्चा दोनों को पास के अस्पताल में भर्ती में करवा दिया गया। इसके बाद देर शाम फरहान अपनी पत्नी और बच्चे को देखने वहां पहुंचा। इस दौरान फरहान की साली सुनैना नवजात बच्ची को लिए बैठी थी। उसने फरहान को देखते ही बच्ची उसकी गोद में दे दी।
फरहान ने बच्ची को गोद में लेते हुए जैसे ही देखा कि वह बेटी है, उसे जमीन पर पटक दिया। इसके बाद अस्पताल में हड़कंप मच गया। बच्ची को जब उठाया गया, तब वह बेसुध हो गई थी। बच्ची की सांसें चल रही थीं। वहां मौजूद डॉक्टरों ने प्राथमिक उपचार के बाद नवजात को लखनऊ के लिए रेफर कर दिया।''
खबर में पोल लगा है। आप अपनी राय दे सकते हैं...
रास्ते में ही थम गई बच्ची की सांसें
इसके बाद शब्बो के घर वाले आनन-फानन में नवजात बच्ची को लेकर लखनऊ के लिए रवाना हुए। मगर, रास्ते में ही बच्ची ने दम तोड़ दिया। इसके बाद सभी पीलीभीत लौट आए। उधर, प्रसूता शब्बो रो-रोकर बेहोश हो जा रही है। उसकी तबीयत भी बिगड़ गई है। नानी के पास रुकी शब्बो और फरहान की दो बेटियों के चेहरे पर भी उदासी छाई है। दोनों बच्चियों ने नवजात को एक दिन पहले ही अपनी गोद में लिया था।
वहीं, पुलिस तहरीर मिलने के बाद मामले की जांच में जुटी है। पूरनपुर के इंस्पेक्टर क्राइम उमेश कुमार ने बताया कि घटना संज्ञान में आई है, मामले की जांच की जा रही है।
यह खबर भी पढ़ें...
तीसरी बेटी पैदा होने पर महिला को ससुरालियों ने पीटा 
गोंडा में तीसरी बेटी के पैदा होने से नाराज ससुराल वालों ने विवाहिता को जमकर पीट दिया। इस दौरान मारपीट की घटना का वीडियो किसी ने बनाकर वायरल कर दिया। फिरोजपुर की रहने वाली तराना का आपरेशन के बाद तीसरी बेटी हुई। पढ़ें पूरी खबर...